ಬೇಡಿಕೆಯ ತುತ್ತತುದಿಯಲ್ಲಿದ್ದ ಅವಧಿಯಾದ, 1990ರ ದಶಕದ ಕೊನೆ ಹಾಗೂ 2000ರ ದಶಕದ ಆದಿಯಲ್ಲಿ, ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ರಾಷ್ಟ್ರದುದ್ದಕ್ಕೂ ವಿತರಕ ವ್ಯವಸ್ಥೆಗಳ ಸಂಖ್ಯೆಯನ್ನು ವಿಸ್ತರಿಸುವ ಯೋಜನೆಯನ್ನು ಹಾಕಿಕೊಂಡಿತು. ಅದೇ ಸಮಯದಲ್ಲಿಯೇ ಅದರ ಪ್ರಸ್ತುತ ವಿತರಕರು ಪ್ರಾತಿನಿಧಿಕ/ಸಾಧಾರಣವಾಗಿ ವಿತರಣೆಗಳಲ್ಲಿ ವರ್ಷದವರೆಗೆ ವಿಸ್ತರಿಸಲಾಗಿದ್ದ ಕೆಲ ಜನಪ್ರಿಯ ಮಾದರಿಗಳ ಸರಬರಾಜು ಬಾಕಿಪಟ್ಟಿಯನ್ನು ಉಳಿಸಿಕೊಂಡಿದ್ದರು. ಹಾರ್ಲೆ-ಡೇವಿಡ್‌‌ಸನ್‌‌‌, ಇತರೆ ತಯಾರಕರ ಹಾಗೆ ಗ್ರಾಹಕ ಉತ್ಪನ್ನವನ್ನು ಕೊಂಡುಕೊಳ್ಳುವಾಗ ಮಾರಾಟವಾಯಿತೆಂದು ದಾಖಲಿಸುವ ಬದಲಿಗೆ, ಅದು ವಿತರಕರಿಗೆ ಸರಬರಾಜಾದ ತಕ್ಷಣವೇ ಮಾರಾಟವೆಂದು ದಾಖಲಿಸುತ್ತದೆ. ಇದರಿಂದಾಗಿ, ತಯಾರಕರು ಮಾರಾಟ ವಾಹಿನಿ/ಪೂರಣ ಎಂದು ಕರೆಯುವ ಚಟುವಟಿಕೆಯ ಮೂಲಕ ವಿತರಕರಿಗೆ ಅಗತ್ಯಕ್ಕಿಂತ ಹೆಚ್ಚಿನ ಪ್ರಮಾಣದ ಸರಕನ್ನು ಕೊಂಡುಕೊಳ್ಳುವಂತೆ ಮಾಡಿ ಮಾರಾಟದ ಸಂಖ್ಯೆಯನ್ನು ಹಿಗ್ಗಿಸಿಕೊಳ್ಳುವ ಅವಕಾಶವಿರುತ್ತದೆ. ಅನನ್ಯವೆನಿಸಿದ 2003ರ ಮಾದರಿ ವರ್ಷದ ನಂತರ, ಬೇಡಿಕೆಯು ಕಡಿಮೆಗೊಂಡಿತು, ಈ ಸುದ್ದಿ ಹರಡಿದಾಗ ದಾಸ್ತಾನು ಮೌಲ್ಯದಲ್ಲಿ ಹಠಾತ್‌ ಇಳಿಕೆಯುಂಟಾಯಿತು. ಏಪ್ರಿಲ್‌‌ 2004 ಒಂದರಲ್ಲೇ, $60ಕ್ಕಿಂತ ಹೆಚ್ಚಾಗಿದ್ದ HOG ಷೇರುಗಳ ಮೌಲ್ಯವು $40ಕ್ಕಿಂತ ಕಡಿಮೆಗಿಳಿಯಿತು. ಈ ಇಳಿಕೆಗಿಂತ ಸ್ವಲ್ಪವೇ ಮುನ್ನಾ ನಿವೃತ್ತಿಗೊಳ್ಳುತ್ತಿದ್ದ CEO ಜೆಫ್ರೆ ಬ್ಲ್ಯೂಸ್ಟೇಯ್ನ್‌‌ ಕಾರ್ಮಿಕರ ಷೇರು ಆಯ್ಕೆಗಳ ಅನುಷ್ಠಾನದ ಮೂಲಕ $42 ದಶಲಕ್ಷದಷ್ಟು ಲಾಭವನ್ನು ಪಡೆದಿದ್ದರು. ಹಾರ್ಲೆ-ಡೇವಿಡ್‌‌ಸನ್‌‌‌' ಕಂಪೆನಿಯ ನಿರ್ವಾಹಕರು ಹಾಗೂ ನಿರ್ದೇಶಕರು ಉದ್ದೇಶಪೂರ್ವಕವಾಗಿ ತಮಗೆ ಮೋಸ ಮಾಡಿದ್ದಾರೆಂದು ಆರೋಪಿಸಿದ ಹೂಡಿಕೆದಾರರು ಹೂಡಿದ ಸಮುದಾಯ ಮೊಕದ್ದಮೆಗಳಲ್ಲಿ ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯನ್ನು ಪ್ರತಿವಾದಿಯನ್ನಾಗಿ ಹೆಸರಿಸಲಾಯಿತು. ಜನವರಿ 2007ರ ಹೊತ್ತಿಗೆ, ಹಾರ್ಲೆ-ಡೇವಿಡ್‌‌ಸನ್‌‌‌ ಷೇರುಗಳ ಮೌಲ್ಯವು $70 ಮೌಲ್ಯವನ್ನು ಮುಟ್ಟಿತ್ತು.

MV ಅಗುಸ್ಟಾ ಸಮೂಹ ಸ್ವಾಧೀನಪಡಿಕೆ
ದಾಸ್ತಾನು ಮೌಲ್ಯದ ದುರುದ್ದೇಶಪೂರಿತ ಹೆಚ್ಚಳದ ಆರೋಪಗಳು
ಸಣ್ಣ ಹಾರ್ಲೆಸ್‌ ವಾಹನಗಳು - ಹಮ್ಮರ್‌ಗಳು ಹಾಗೂ ಏರ್‌ಮಾಕ್ಕಿ/ಚ್ಛಿಗಳು
ಹಾರ್ಲೆ-ಡೇವಿಡ್‌‌ಸನ್‌‌‌ ಎಂಜಿನ್‌‌ಗಳು